**2η ΔΙΔΑΚΤΙΚΗ ΠΑΡΕΜΒΑΣΗ**

**ΦΥΛΛΟ ΕΡΓΑΣΙΑΣ 2ης ΔΙΔΑΚΤΙΚΗΣ ΠΑΡΕΜΒΑΣΗΣ**

* το Φύλλο εργασίας για την κάθε ομάδα θα είναι αναρτημένο σε αρχείο στο e-me, στο e-me-assignments της σχετικής κυψέλης (*Όλοι ίσοι. Όλοι διαφορετικοί*) ή σε κοινόχρηστο και ξεχωριστό για κάθε ομάδα τους έγγραφο (google documents). Οι μαθητές, στην πρώτη περίπτωση, θα κληθούν να το κατεβάσουν, να το ονοματίσουν (π.χ. *Α΄ ΟΜΑΔΑ. 1η ώρα*), και αφού το επεξεργαστούν, να το ανεβάσουν στον τοίχο της κυψέλης του μαθήματος στην e-me. Αναμένονται, λοιπόν, τέσσερα παραδοτέα αρχεία, ένα από κάθε ομάδα.

**Β ΟΜΑΔΑ (Ρατσιστικές συμπεριφορές)**

1. Παρακολουθήστε την ταινία μικρού μήκους της Νάνσυ Σπετσιώτη [«Στο ιατρείο»](https://www.youtube.com/watch?v=dfccrwUlROU), διαβάστε το κόμικς [«Αλυσιδωτοί ρατσισμοί»](https://photodentro.edu.gr/photodentro/prokatalipseis_ratsismos-v1.1_pidx0033734/index02_whatme_racist_el.pdf) από το φυλλάδιο της Ευρωπαϊκής Επιτροπής «Εγώ, ρατσιστής;!», περιηγηθείτε [στη συλλογή εικόνων «Φανατισμός»](https://photodentro.edu.gr/v/item/ds/8521/5068), επιλέξτε 1 από όλες τις εικόνες και στη συνέχεια απαντήστε στις παρακάτω ερωτήσεις:

α) Ποιες από τις αντιδράσεις που καταγράψατε στη 2η δραστηριότητα της προηγούμενης ώρας (φύλλο εργασίας 1ης διδακτικής παρέμβασης) αναγνωρίζετε στο βίντεο, ποιες στο κόμικς και ποιες στην εικόνα που επιλέξατε;

β) Κατονομάστε 2 συναισθήματα που νιώσατε καθώς βλέπατε το βίντεο, διαβάζατε το κόμικς, παρατηρούσατε την εικόνα. Αποδώστε το κάθε συναίσθημα με ένα emoji (π.χ. χαρά ☺)

1. Παρακολουθήστε το βιντεάκι ["Τα γυαλιά της διαφορετικότητας" Μέρος 2](https://www.youtube.com/watch?v=iJbUb_Gvqfk)ο (ταινία κινουμένων σχεδίων του προγράμματος επιχορήγησης ΜΚΟ του ΕΟΧ "Είμαστε όλοι Πολίτες", που διαχειρίζεται το Ίδρυμα Μποδοσάκη) και εμπνεόμενοι απ΄ αυτό γράψτε ένα σύντομο κείμενο (100 λέξεις) που να απαντά στο ερώτημα: «Τι κάνουμε λάθος και δεν αλλάζει κάτι με το ρατσισμό;».